DOI: 10.14457/tu.the.2018.1173
title: การศึกษาความสัมพันธ์เชิงสาเหตุของลักษณะบุคลิกภาพเชิงรุกและการรับรู้บรรยากาศองค์การที่มีต่อความตั้งใจคงอยู่ในงานโดยมีความผูกพันต่อองค์การเป็นตัวแปรสื่อของพนักงานบริษัทผู้ผลิตเครื่องใช้ไฟฟ้า

description: การศึกษาวิจัยเรื่อง “การศึกษาความสัมพันธ์เชิงสาเหตุของลักษณะบุคลิกภาพเชิงรุก และการรับรู้บรรยากาศองค์การ ที่มีต่อความตั้งใจคงอยู่ในงาน โดยมีความผูกพันต่อองค์การเป็นตัวแปรสื่อ ของพนักงานบริษัทผู้ผลิตเครื่องใช้ไฟฟ้า” เป็นการวิจัยเชิงสหสัมพันธ์ โดยมีวัตถุประสงค์เพื่อ1) เพื่อศึกษาความสัมพันธ์ระหว่างลักษณะบุคลิกภาพเชิงรุก การรับรู้บรรยากาศองค์การ ความผูกพันต่อองค์การ และความตั้งใจคงอยู่ในงาน ของพนักงานบริษัทผู้ผลิตเครื่องใช้ไฟฟ้า 2) เพื่อศึกษาความสัมพันธ์เชิงสาเหตุของ ลักษณะบุคลิกภาพเชิงรุก การรับรู้บรรยากาศองค์การ ที่มีต่อความตั้งใจคงอยู่ในงาน โดยมีความผูกพันต่อองค์การเป็นตัวแปรสื่อ ของพนักงานบริษัทผลิตเครื่องใช้ไฟฟ้ากลุ่มตัวอย่างที่ใช้ในการวิจัยครั้งนี้ เป็นพนักงานบริษัทผู้ผลิตเครื่องใช้ไฟฟ้าแห่งหนึ่ง จำนวน 444 คน เครื่องมือที่ใช้ในการเก็บรวบรวมข้อมูลเป็นแบบสอบถาม แบ่งออกเป็น 5 ส่วน คือ 1)แบบสอบถามเกี่ยวกับข้อมูลลักษณะส่วนบุคคลของผู้ตอบแบบสอบถาม2)แบบสอบถามลักษณะบุคลิกภาพเชิงรุก 3) แบบสอบถามการรับรู้บรรยากาศองค์การ 4)แบบสอบถามความผูกพันต่อองค์การ 5)แบบสอบถามความตั้งใจคงอยู่ในงานสถิติที่ใช้ในการวิเคราะห์ประกอบด้วย การหาค่าความถี่ (Frequency) ค่าร้อยละ (Percentage) ค่าเฉลี่ย (Mean) ค่าส่วนเบี่ยงเบนมาตรฐาน (Standard Deviation) การวิเคราะห์ค่าสหสัมพันธ์เพียร์สัน (Pearson’s Product Moment Correlation Coefficient) และวิเคราะห์เส้นทางส่งผลของตัวแปร (Path Analysis) ผลการศึกษาวิจัยสรุปได้ดังนี้1.พนักงานมีลักษณะบุคลิกภาพเชิงรุกอยู่ในระดับสูง2.พนักงานมีระดับการรับรู้บรรยากาศองค์ด้านการมีส่วนร่วม ด้านโครงสร้าง และด้านความอบอุ่นและการสนับสนุนอยู่ในระดับสูง ด้านการให้รางวัล ด้านความเจริญก้าวหน้าและพัฒนา และด้านการควบคุมอยู่ในระดับปานกลาง3.พนักงานมีระดับความผูกพันต่อองค์การด้านจิตใจอยู่ในระดับสูง ด้านการคงอยู่ และด้านบรรทัดฐานอยู่ในระดับปานกลาง4.พนักงานมีระดับความตั้งใจคงอยู่ในงานอยู่ในระดับปานกลาง5.ลักษณะบุคลิกภาพเชิงรุกมีความสัมพันธ์ทางบวกกับความผูกพันต่อองค์การทุกด้านโดยมีความสัมพันธ์ทางบวกกับความผูกพันต่อองค์การด้านจิตใจ และด้านบรรทัดฐาน อย่างมีนัยสำคัญทางสถิติที่ระดับ .01 และมีความสัมพันธ์ทางบวกกับความผูกพันต่อองค์การ ด้านการคงอยู่ อย่างมีนัยสำคัญทางสถิติที่ระดับ .05 6.การรับรู้บรรยากาศองค์การด้านการมีส่วนร่วม ด้านโครงสร้าง ด้านการให้รางวัล ด้านความอบอุ่นและการสนับสนุน ด้านความเจริญก้าวหน้าและพัฒนา และด้านการควบคุม มีความสัมพันธ์ทางบวกกับความผูกพันต่อองค์การอย่างมีนัยสำคัญทางสถิติที่ระดับ .017.การรับรู้บรรยากาศองค์การด้านการมีส่วนร่วม ด้านโครงสร้าง ด้านการให้รางวัล ด้านความอบอุ่นและการสนับสนุน ด้านความเจริญก้าวหน้าและพัฒนา และด้านการควบคุม มีความสัมพันธ์ทางบวกกับความตั้งใจคงอยู่ในงานอย่างมีนัยสำคัญทางสถิติที่ระดับ .018.ความผูกพันต่อองค์การด้านจิตใจ ด้านการคงอยู่ และด้านบรรทัดฐาน มีความสัมพันธ์ทางบวกกับความตั้งใจคงอยู่ในงานอย่างมีนัยสำคัญทางสถิติที่ระดับ .019. ลักษณะบุคลิกภาพเชิงรุก และการรับรู้บรรยากาศองค์การ มีความสัมพันธ์เชิงสาเหตุต่อความตั้งใจคงอยู่ในงาน โดยที่ลักษณะบุคลิกภาพเชิงรุก เป็นตัวแปรที่ส่งผลไปยังการรับรู้บรรยากาศองค์การ และการรับรู้บรรยากาศองค์การส่งผลต่อความตั้งใจคงอยู่ในงาน ทั้งโดยตรงและผ่านความผูกพันต่อองค์การผลจากการวิจัยครั้งนี้ ทำให้ทราบถึงตัวแปรที่เป็นสาเหตุของความตั้งใจคงอยู่ในงาน และตัวแปรที่เป็นสื่อจากสาเหตุไปสู่ความตั้งใจคงอยู่ในงาน ซึ่งองค์การสามารถนำไปใช้เป็นแนวทางใน การวางแผนสำหรับพัฒนาบุคลากรในองค์การ หรือวางกลยุทธ์ต่างๆในการส่งเสริมให้พนักงานมีการคงอยู่ในงานต่อไป